Angliya Kubogi. “Liverpul” va “Vest Hem” musobaqadan chiqib ketdi. “Tottenhem” mag‘lubiyatdan qutilib qoldi

Futbol bo‘yicha Angliya Kubogining chorak finaliga “Liverpul” va “Vest Hem” klublari yo‘l ola bilmadi.

Yurgen Klopp boshqaruvidagi liverpullik futbolchilar o‘z maydonida “Vest Brom”ga imkoniyatni boy berib qo‘ydi. Uchrashuvda hisobni ochishga erishgan Roberto Firmino, 27-daqiqada penaltidan aniq foydalana olmadi. Muhammad Salohning o‘yin yakuni arafasida urgan goli esa amalda hech narsani hal qilmadi.
Londonning “Tottenhem” klubi quyi liga vakili bilan o‘yinda mag‘lubiyatdan zo‘rg‘a qutilib qoldi. “Vest Hem” esa “Uigan” bilan o‘yinda hech narsa qila olmadi.
Bugun — 28-yanvar kuni “Siti” va “Chelsi” klublari o‘z o‘yinlarini o‘tkazadi. “Arsenal” esa o‘tgan bosqichdayoq “Nottingem Forest”dan mag‘lub bo‘lib (2:4), musobaqa bilan xayrlashgandi. London yetakchisi darvozasiga 4 ta gol urgan “Nottingem Forest” bu bosqichda “Xall Siti”ga mag‘lub bo‘ldi.
Reglamentga ko‘ra, safarda durang o‘ynagan klublar navbatdagi bosqichga yo‘l olish uchun o‘z maydonida takroriy o‘yin o‘tkazadi.
Angliya Kubogi
 1/16 final
 27-yanvar, shanba
Gollar: Fusseyni Diabate, 9 (0:1). Kelechi Ixeanacho, 12 (0:2). Kelechi Ixeanacho, 29 (0:3). Endryu Xyuz, 58 (1:3). Fusseyni Diabate, 87 (1:4). Oninye Ndidi, 92+ (1:5).
Gollar: Uilyam Grigg, 7 (1:0). Uilyam Grigg, 62-pen (2:0).
Chetlatish: Artur Masuaku, 49 (V).
Gol: Glenn Myurrey, 90 (0:1).
Gol: Jek Stivens, 4 (1:0).
Gollar: Lusiano Narsing, 45 (0:1). Jonatan Stid, 62 (1:1).
Gollar: Stiv Munye, 21 (1:0). Lukas Yutkevich, 54 (1:1).
Gollar: Padreyg Amond, 38 (1:0). Harri Keyn, 82 (1:1).
Gollar: Roberto Firmino, 5 (1:0). Jey Rodriges, 7 (1:1). Jey Rodriges, 11 (1:2). Joel Matip, 47+ avt (1:3). Muhammad Saloh, 78 (2:3).
Noaniq penalti: Roberto Firmino, 27 (L).
28-yanvar, yakshanba
“Chelsi” — “Nyukasl”
“Kardiff” — “Manchester Siti”